钦定古今图书集成/理学汇编/学行典/第188卷 > 锺宅〈从子明 满 子文广〉
## 钦定古今图书集成/理学汇编/学行典/第188卷 > 锺宅〈从子明 满 子文广〉

按《金华府志》：“锺宅，浦江人。淳熙中，母病，宅剔肝和药
以进，病寻愈。从子明亦刲股疗母。及明有疾，明弟满
又刲股疗明，皆瘳。知县李知退义其事，为代输税赋
三年。宅家尝三世同居，宅之子文厚、文广，尢极友爱。
文广妻求分，文广恐伤兄弟之心，即出之。宅有至行，
其事亲出于天性，而非矫揉所致。”